Jouko Jokinen

Jouko Tapani Jokinen (s. 18. maaliskuuta 1959 Vesilahti) on suomalainen toimittaja, joka työskentelee Ylen uutis- ja ajankohtaistoiminnan päätoimittajana.

Ura 
Jokinen suoritti humanististen tieteiden kandidaatin tutkinnon Jyväskylän yliopistossa vuonna 1982 ja kävi Sanoma Osakeyhtiön toimittajakoulun 1983. Hän työskenteli toimittajana, uutispäällikkönä ja toimituspäällikkönä Helsingin Sanomissa 1984–2001, Porissa ilmestyvän Satakunnan Kansan päätoimittajana 2001–2010 ja Aamulehden päätoimittajana 2010–2017. Syyskuussa 2017 Jokinen nimitettiin Yleisradion uutis- ja ajankohtaistoimituksen päätoimittajaksi.

Muuta 
Jokinen on saanut SM-pronssia 20-vuotiaiden kuulantyönnössä vuonna 1979. Hänen ennätyksensä on 15,79.

Lähteet 

Suomalaiset päätoimittajat
Ylen henkilöstö
Vuonna 1959 syntyneet
Elävät henkilöt